Иван Бунин
Морето е сапфирно огледало…

Превод от руски: Кирил Кадийски, 2003

chitanka.info

Морето е сапфирно огледало.

Златисто-млечен люляк, на вълни…

Дъга в дъжда по залез е изгряла.

Над саклята син тънък дим сладни.

И каца чайка в заливче скалисто —

подобно плувка… После излети

и изведнъж синджирчето сребристо

под розовите лапки зърнеш ти.

Скалите в залива са се смълчали,

блести разплавен изумруд под тях.

А нейде там — и бисер, и опали

трептят в сапфирено-зелена прах.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.